CELEX: 52011PC0592
Language: el
Date: 2011-09-28
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για τη θέση την οποία θα λάβει η Ευρωπαϊκή Ένωση στο πλαίσιο της επιτροπής εμπορίου που συστάθηκε από τη συμφωνία ελεύθερων συναλλαγών μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Κορέας, αφετέρου, όσον αφορά την έγκριση του εσωτερικού κανονισμού της επιτροπής εμπορίου και την κατάρτιση του καταλόγου των 15 ατόμων που θα ασκούν καθήκοντα διαιτητή

|

52011PC0592

Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για τη θέση την οποία θα λάβει η Ευρωπαϊκή Ένωση στο πλαίσιο της επιτροπής εμπορίου που συστάθηκε από τη συμφωνία ελεύθερων συναλλαγών μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Κορέας, αφετέρου, όσον αφορά την έγκριση του εσωτερικού κανονισμού της επιτροπής εμπορίου και την κατάρτιση του καταλόγου των 15 ατόμων που θα ασκούν καθήκοντα διαιτητή  /* COM/2011/0592 τελικό - 2011/0253 (NLE) */  

	ΑΙΤΙΟΛΟΓΙΚΗ ΕΚΘΕΣΗΗ συμφωνία ελεύθερων συναλλαγών μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Κορέας, αφετέρου (στο εξής: «συμφωνία») υπογράφηκε στις 6 Οκτωβρίου 2010 και άρχισε να εφαρμόζεται προσωρινά από την 1η Ιουλίου 2011.Το άρθρο 15.1 της συμφωνίας προβλέπει τη συγκρότηση επιτροπής εμπορίου και καθορίζει τα κύρια καθήκοντα και τις βασικές αρμοδιότητες της εν λόγω επιτροπής. Το άρθρο 15.1 παράγραφος 4 στοιχείο στ) της συμφωνίας ορίζει ότι η επιτροπή εμπορίου μπορεί να εγκρίνει τον εσωτερικό της κανονισμό. Λόγω της ανάγκης να αρχίσει γρήγορα η εφαρμογή της συμφωνίας, ο εσωτερικός κανονισμός της επιτροπής εμπορίου πρέπει να εγκριθεί σε μια από τις πρώτες συνεδριάσεις της. Η πρώτη συνεδρίαση της εν λόγω επιτροπής είναι προγραμματισμένη για τις 12 Οκτωβρίου 2011 στη Σεούλ. Αργότερα θα ακολουθήσει η κατάρτιση λεπτομερών εσωτερικών κανονισμών για τις ειδικές επιτροπές και τις ομάδες εργασίας.Σύμφωνα με το άρθρο 14.18 της συμφωνίας, η επιτροπή εμπορίου, εντός έξι μηνών από την έναρξη ισχύος ή από την έναρξη της προσωρινής εφαρμογής της συμφωνίας, υποχρεούται να καταρτίσει κατάλογο δεκαπέντε ατόμων που θα ασκούν καθήκοντα διαιτητή. Σε περίπτωση διαφοράς, τα συμβαλλόμενα μέρη οφείλουν να προβούν σε διαβουλεύσεις προκειμένου να καταλήξουν σε συμφωνία για τους διαιτητές που θα συγκροτήσουν την ειδική ομάδα διαιτησίας (αν τα συμβαλλόμενα μέρη δεν μπορέσουν να καταλήξουν σε συμφωνία για τη σύνθεση της ομάδας, οι διαιτητές θα επιλέγονται με κλήρωση από το σύνολο των ατόμων του καταλόγου). Συνεπώς, η κατάρτιση του καταλόγου είναι σημαντική για να εξασφαλιστεί η έμπρακτη εφαρμογή της διαδικασίας επίλυσης διαφορών την οποία προβλέπει η συμφωνία.Η συνημμένη πρόταση αποτελεί την πρόταση νομικής πράξης με την οποία εγκρίνεται η θέση την οποία θα λάβει η Ευρωπαϊκή Ένωση στην επιτροπή εμπορίου για τα δύο προαναφερόμενα θέματα.2011/0253 (NLE)ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥγια τη θέση την οποία θα λάβει η Ευρωπαϊκή Ένωση στο πλαίσιο της επιτροπής εμπορίου που συστάθηκε από τη συμφωνία ελεύθερων συναλλαγών μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Κορέας, αφετέρου, όσον αφορά την έγκριση του εσωτερικού κανονισμού της επιτροπής εμπορίου και την κατάρτιση του καταλόγου των 15 ατόμων που θα ασκούν καθήκοντα διαιτητήΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 91, το άρθρο 100 παράγραφος 2 και το άρθρο 207 παράγραφος 4 πρώτο εδάφιο σε συνδυασμό με το άρθρο 218 παράγραφος 9,Έχοντας υπόψη την πρόταση της Ευρωπαϊκής Επιτροπής[1],Εκτιμώντας τα ακόλουθα:(1) Στις 23 Απριλίου 2007 το Συμβούλιο εξουσιοδότησε την Επιτροπή να διαπραγματευτεί συμφωνία ελεύθερων συναλλαγών με τη Δημοκρατία της Κορέας εξ ονόματος της Ευρωπαϊκής Ένωσης και των κρατών μελών της.(2) Οι διαπραγματεύσεις αυτές περατώθηκαν και στις 6 Οκτωβρίου 2010 υπογράφηκε η συμφωνία ελεύθερων συναλλαγών μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Κορέας, αφετέρου (στο εξής: «συμφωνία»)[2].(3) Σύμφωνα με το άρθρο 15.10 παράγραφος 5 της συμφωνίας, η συμφωνία εφαρμόζεται προσωρινά από την 1η Ιουλίου 2011 με την επιφύλαξη της σύναψής της σε μεταγενέστερη ημερομηνία.(4) Το άρθρο 15.1 της συμφωνίας προβλέπει τη συγκρότηση επιτροπής εμπορίου, η οποία, μεταξύ των άλλων καθηκόντων της, υποχρεούται να εξασφαλίζει την ορθή λειτουργία της συμφωνίας.(5) Το άρθρο 15.1 παράγραφος 4 στοιχείο στ) της συμφωνίας ορίζει ότι η επιτροπή εμπορίου μπορεί να εγκρίνει τον εσωτερικό της κανονισμό.(6) Το άρθρο 14.18 της συμφωνίας ορίζει ότι η επιτροπή εμπορίου, εντός έξι μηνών από την έναρξη ισχύος ή από την έναρξη της προσωρινής εφαρμογής της συμφωνίας, υποχρεούται να καταρτίσει κατάλογο 15 ατόμων που θα ασκούν καθήκοντα διαιτητή.(7) Η Ένωση θα πρέπει να καθορίσει τη θέση που θα λάβει όσον αφορά την έγκριση του εσωτερικού κανονισμού της επιτροπής εμπορίου και την κατάρτιση του καταλόγου των 15 ατόμων που θα ασκούν καθήκοντα διαιτητή,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Η θέση την οποία θα λάβει η Ευρωπαϊκή Ένωση στο πλαίσιο της επιτροπής εμπορίου που συστάθηκε από τη συμφωνία ελεύθερων συναλλαγών μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Κορέας, αφετέρου, όσον αφορά την έγκριση του εσωτερικού κανονισμού της επιτροπής εμπορίου και την κατάρτιση του καταλόγου των 15 ατόμων που θα ασκούν καθήκοντα διαιτητή βασίζεται στα σχέδια αποφάσεων της επιτροπής εμπορίου τα οποία επισυνάπτονται στην παρούσα απόφαση.Άρθρο 2Η αντιπροσωπεία του συμβαλλόμενου μέρους «ΕΕ» στην επιτροπή εμπορίου απαρτίζεται, σύμφωνα με την κατανομή αρμοδιοτήτων που προβλέπεται από τη Συνθήκη, από εκπροσώπους της Επιτροπής και των κρατών μελών, οι οποίοι ενεργούν στο πλαίσιο των αντίστοιχων αρμοδιοτήτων τους, όπως προκύπτουν από τις Συνθήκες.Άρθρο 3Η παρούσα απόφαση αρχίζει να ισχύει την ημερομηνία της έκδοσής της.Βρυξέλλες, […]Για το ΣυμβούλιοΟ Πρόεδρος  ΠΑΡΑΡΤΗΜΑ IΑΠΟΦΑΣΗ ΑΡΙΘ. […] ΤΗΣ ΕΠΙΤΡΟΠΗΣ ΕΜΠΟΡΙΟΥ ΕΕ–ΚΟΡΕΑΣτης […]για την έγκριση του εσωτερικού κανονισμού της επιτροπής εμπορίουΗ ΕΠΙΤΡΟΠΗ ΕΜΠΟΡΙΟΥ,Έχοντας υπόψη τη συμφωνία ελεύθερων συναλλαγών μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Κορέας, αφετέρου, (στο εξής: «συμφωνία»), που υπογράφηκε στις Βρυξέλλες στις 6 Οκτωβρίου 2010, και ιδίως το άρθρο 15.1 παράγραφος 3 στοιχείο γ) και παράγραφος 4 στοιχείο στ),Εκτιμώντας τα ακόλουθα:(1) Η επιτροπή εμπορίου μπορεί να εγκρίνει τον εσωτερικό κανονισμό της και εποπτεύει τις εργασίες όλων των ειδικών επιτροπών, των ομάδων εργασίας και των λοιπών οργάνων, με εξαίρεση την επιτροπή πολιτιστικής συνεργασίας σύμφωνα με το άρθρο 3 παράγραφος 3 του πρωτοκόλλου πολιτιστικής συνεργασίας της συμφωνίας.(2) Η επιτροπή εμπορίου έχει την αποκλειστική αρμοδιότητα για την έκδοση αποφάσεων στους τομείς που καλύπτονται από τις ειδικές επιτροπές και τις ομάδες εργασίας, εκτός αν ορίζεται διαφορετικά στη συμφωνία,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:1. Θεσπίζεται ο εσωτερικός κανονισμός της επιτροπής εμπορίου, όπως ορίζεται στο παράρτημα.2. Η παρούσα απόφαση αρχίζει να ισχύει στις/την …Έγινε στ … στις/την …Για την επιτροπή εμπορίουΥπουργός Εμπορίου της Δημοκρατίας της Κορέας Kim Jong-hoon | Επίτροπος Μεταφορών της Ευρωπαϊκής Επιτροπής Karel De Gucht |ΠαράρτημαΕΣΩΤΕΡΙΚΟΣ ΚΑΝΟΝΙΣΜΟΣ ΤΗΣ ΕΠΙΤΡΟΠΗΣ ΕΜΠΟΡΙΟΥΆρθρο 1Σύνθεση και προεδρία1. Η επιτροπή εμπορίου που συνιστάται σύμφωνα με το άρθρο 15.1 της συμφωνίας ελεύθερων συναλλαγών μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Κορέας, αφετέρου, (στο εξής: «συμφωνία») ασκεί τα καθήκοντα που προβλέπονται στο άρθρο 15.1 της συμφωνίας και έχει την ευθύνη για την εν γένει εφαρμογή της συμφωνίας.2. Όπως προβλέπεται στο άρθρο 15.1 παράγραφος 1 της συμφωνίας, η επιτροπή εμπορίου απαρτίζεται από τους εκπροσώπους του συμβαλλόμενου μέρους «ΕΕ», αφενός, και τους εκπροσώπους της Κορέας, αφετέρου.3. Καθήκοντα προέδρου στην επιτροπή εμπορίου ασκούν από κοινού ο υπουργός Εμπορίου της Κορέας και το αρμόδιο για θέματα εμπορίου μέλος της Ευρωπαϊκής Επιτροπής. Οι πρόεδροι μπορούν να εκπροσωπηθούν από αντιπροσώπους, όπως προβλέπεται στο άρθρο 15.1 παράγραφος 2 της συμφωνίας.Άρθρο 2Εκπροσώπηση1. Κάθε συμβαλλόμενο μέρος κοινοποιεί στο άλλο μέρος τον κατάλογο των μελών που έχει ορίσει στην επιτροπή εμπορίου. Τη διαχείριση του καταλόγου αναλαμβάνει η γραμματεία της επιτροπής εμπορίου.2. Μέλος που επιθυμεί να εκπροσωπηθεί από αναπληρωματικό αντιπρόσωπο κοινοποιεί στους προέδρους της επιτροπής εμπορίου το όνομα του αναπληρωματικού αντιπροσώπου του πριν από τη συνεδρίαση στην οποία πρόκειται να εκπροσωπηθεί. Ο αναπληρωματικός αντιπρόσωπος μέλους της επιτροπής εμπορίου ασκεί όλα τα δικαιώματα του μέλους αυτού.Άρθρο 3Συνεδριάσεις1. Η επιτροπή εμπορίου συνέρχεται μία φορά το χρόνο κατόπιν αιτήματος ενός από τα δύο συμβαλλόμενα μέρη. Οι συνεδριάσεις πραγματοποιούνται εκ περιτροπής στις Βρυξέλλες ή στη Σεούλ, εκτός αν τα συμβαλλόμενα μέρη συμφωνήσουν διαφορετικά.2. Κατ’ εξαίρεση και αν συμφωνήσουν και τα δύο συμβαλλόμενα μέρη, οι συνεδριάσεις της επιτροπής εμπορίου μπορούν να γίνονται με βιντεοδιάσκεψη ή με τηλεδιάσκεψη.3. Κάθε συνεδρίαση της επιτροπής εμπορίου συγκαλείται από τη γραμματεία της σε τόπο και χρόνο που συμφωνούν και τα δύο συμβαλλόμενα μέρη. Η ανακοίνωση για τη σύγκληση της επιτροπής εμπορίου αποστέλλεται από τη γραμματεία της στα μέλη της επιτροπής εμπορίου τουλάχιστον 28 ημέρες πριν από την έναρξη της συνεδρίασης, εκτός αν τα συμβαλλόμενα μέρη συμφωνήσουν διαφορετικά.Άρθρο 4Ανάθεση καθηκόντωνΤα μέλη της επιτροπής εμπορίου είναι δυνατόν να συνοδεύονται από υπαλλήλους. Πριν από κάθε συνεδρίαση, οι πρόεδροι της επιτροπής εμπορίου ενημερώνονται σχετικά με την προβλεπόμενη σύνθεση των αντιπροσωπειών που συμμετέχουν στη συνεδρίαση.Άρθρο 5ΠαρατηρητέςΗ επιτροπή εμπορίου μπορεί να αποφασίζει να προσκαλεί παρατηρητές κατά περίπτωση.Άρθρο 6ΓραμματείαΟι συντονιστές που ορίζονται από τα συμβαλλόμενα μέρη σύμφωνα με το άρθρο 15.6 της συμφωνίας ενεργούν από κοινού ως γραμματεία της επιτροπής εμπορίου.Άρθρο 7ΈγγραφαΑν οι συσκέψεις της επιτροπής εμπορίου βασίζονται σε έγγραφα τεκμηρίωσης, τα έγγραφα αυτά αριθμούνται και διανέμονται ως έγγραφα της επιτροπής εμπορίου από τη γραμματεία της.Άρθρο 8Αλληλογραφία1. Η αλληλογραφία που απευθύνεται στους προέδρους της επιτροπής εμπορίου αποστέλλεται στη γραμματεία της επιτροπής εμπορίου για διανομή στα μέλη της επιτροπής εμπορίου.2. Η αλληλογραφία που προέρχεται από τους προέδρους της επιτροπής εμπορίου αποστέλλεται στους παραλήπτες από τη γραμματεία της επιτροπής εμπορίου και, όταν ενδείκνυται, αριθμείται και διανέμεται στα άλλα μέλη της επιτροπής εμπορίου.Άρθρο 9Ημερήσια διάταξη των συνεδριάσεων1. Η γραμματεία της επιτροπής εμπορίου συντάσσει προσωρινή ημερήσια διάταξη για κάθε συνεδρίαση. Η προσωρινή ημερήσια διάταξη αποστέλλεται, μαζί με τα σχετικά έγγραφα, στα μέλη της επιτροπής εμπορίου και στους προέδρους της τουλάχιστον 7 ημέρες πριν από την έναρξη της συνεδρίασης.2. Η προσωρινή ημερήσια διάταξη περιλαμβάνει θέματα για τα οποία η γραμματεία της επιτροπής εμπορίου έλαβε αίτημα εγγραφής στην ημερήσια διάταξη από συμβαλλόμενο μέρος, μαζί με τα σχετικά έγγραφα, τουλάχιστον 14 ημέρες πριν από την έναρξη της συνεδρίασης.3. Η ημερήσια διάταξη εγκρίνεται από την επιτροπή εμπορίου κατά την έναρξη κάθε συνεδρίασης. Αν συμφωνήσουν τα συμβαλλόμενα μέρη, μπορούν να εγγραφούν στην ημερήσια διάταξη και άλλα θέματα πέραν αυτών που εμφανίζονται στην προσωρινή ημερήσια διάταξη.4. Αν υπάρξει σχετική συμφωνία, οι πρόεδροι της επιτροπής εμπορίου μπορούν να καλέσουν εμπειρογνώμονες να παραστούν στις συνεδριάσεις της, προκειμένου να παράσχουν πληροφορίες για ειδικά θέματα.5. Αν υπάρξει σχετική συμφωνία, οι πρόεδροι της επιτροπής εμπορίου μπορούν να συντομεύσουν τις προθεσμίες που ορίζονται στις παραγράφους 1 και 2 λαμβάνοντας υπόψη τις ιδιαιτερότητες κάποιας ειδικής περίπτωσης.Άρθρο 10Πρακτικά1. Η γραμματεία της επιτροπής εμπορίου συντάσσει σχέδιο πρακτικών κάθε συνεδρίασης κατά κανόνα εντός 21 ημερών από τη λήξη της συνεδρίασης.2. Κατά γενικό κανόνα, τα πρακτικά συνοψίζουν κάθε ζήτημα που έχει εγγραφεί στην ημερήσια διάταξη και προσδιορίζουν, ανάλογα με την περίπτωση:α) τα έγγραφα που υποβλήθηκαν στην επιτροπή εμπορίου,β) τυχόν δηλώσεις των οποίων η καταχώριση ζητήθηκε από μέλος της επιτροπής εμπορίου, καιγ) τις αποφάσεις που ελήφθησαν, τις συστάσεις που διατυπώθηκαν, τις δηλώσεις που συμφωνήθηκαν και τα συμπεράσματα που εγκρίθηκαν σχετικά με συγκεκριμένα θέματα.3. Τα πρακτικά περιλαμβάνουν επίσης κατάλογο των μελών της επιτροπής εμπορίου ή των αναπληρωτών τους που πήραν μέρος στη συνεδρίαση, κατάλογο των μελών των αντιπροσωπειών που τους συνόδευαν και κατάλογο των παρατηρητών ή των εμπειρογνωμόνων που παρέστησαν στη συνεδρίαση.4. Τα πρακτικά εγκρίνονται εγγράφως από αμφότερα τα συμβαλλόμενα μέρη εντός 28 ημερών από την ημερομηνία της συνεδρίασης ή έως όποια άλλη ημερομηνία συμφωνήσουν τα συμβαλλόμενα μέρη. Μετά την έγκριση των πρακτικών, υπογράφονται από τη γραμματεία της επιτροπής εμπορίου δύο αντίγραφα των πρακτικών και κάθε συμβαλλόμενο μέρος λαμβάνει ένα πρωτότυπο των εν λόγω αυθεντικών εγγράφων. Στα μέλη της επιτροπής εμπορίου αποστέλλονται αντίγραφα των υπογεγραμμένων πρακτικών.Άρθρο 11ΕκθέσειςΗ επιτροπή εμπορίου υποβάλλει έκθεση στην κοινή επιτροπή της συμφωνίας πλαισίου σχετικά με τις δραστηριότητές της και τις δραστηριότητες των ειδικών της επιτροπών, των ομάδων εργασίας και των άλλων οργάνων σε κάθε τακτική συνεδρίαση της κοινής επιτροπής, όπως προβλέπεται στο άρθρο 15.1 παράγραφος 5 της συμφωνίας.Άρθρο 12Αποφάσεις και συστάσεις1. Η επιτροπή εμπορίου εκδίδει αποφάσεις και συστάσεις κατόπιν συμφωνίας μεταξύ των συμβαλλόμενων μερών, όπως προβλέπεται στο άρθρο 15.4 της συμφωνίας.2. Κατά το διάστημα μεταξύ των συνεδριάσεων η επιτροπή εμπορίου μπορεί, αν συμφωνήσουν τα δύο συμβαλλόμενα μέρη, να εκδίδει αποφάσεις ή συστάσεις με γραπτή διαδικασία. Η γραπτή διαδικασία συνίσταται στην ανταλλαγή σημειωμάτων μεταξύ των προέδρων της επιτροπής εμπορίου.3. Στις περιπτώσεις στις οποίες η επιτροπή εμπορίου έχει το δικαίωμα, βάσει της συμφωνίας, να εκδίδει αποφάσεις ή συστάσεις, οι εν λόγω πράξεις φέρουν την ονομασία «απόφαση» ή «σύσταση» αντιστοίχως. Η γραμματεία της επιτροπής εμπορίου δίνει σε κάθε απόφαση ή σύσταση αύξοντα αριθμό, συνοδευόμενο από την ημερομηνία έκδοσης της πράξης και περιγραφή του αντικειμένου της. Σε κάθε απόφαση, ορίζεται η ημερομηνία έναρξης της ισχύος της.4. Οι αποφάσεις και οι συστάσεις της επιτροπής εμπορίου επικυρώνονται με την καταγραφή τους σε δύο αυθεντικά αντίγραφα υπογεγραμμένα από τους προέδρους της επιτροπής εμπορίου.Άρθρο 13Δημοσιότητα και εμπιστευτικότητα1. Οι συνεδριάσεις της επιτροπής εμπορίου δεν είναι δημόσιες, εκτός αν ορίζεται διαφορετικά.2. Αν ένα συμβαλλόμενο μέρος υποβάλει στην επιτροπή εμπορίου, σε ειδική επιτροπή, σε ομάδα εργασίας ή σε άλλο όργανο πληροφορίες οι οποίες, σύμφωνα με τις νομοθετικές και κανονιστικές του διατάξεις, θεωρούνται εμπιστευτικές, το άλλο συμβαλλόμενο μέρος αντιμετωπίζει τις πληροφορίες αυτές ως εμπιστευτικές, όπως προβλέπεται στο άρθρο 15.1 παράγραφος 7 της συμφωνίας.3. Κάθε συμβαλλόμενο μέρος μπορεί να αποφασίσει τη δημοσίευση των αποφάσεων και των συστάσεων της επιτροπής εμπορίου στην επίσημη εφημερίδα του.Άρθρο 14Έξοδα1. Κάθε συμβαλλόμενο μέρος αναλαμβάνει τυχόν δαπάνες τις οποίες συνεπάγεται η συμμετοχή του στις συνεδριάσεις της επιτροπής εμπορίου, τόσο όσον αφορά τα έξοδα προσωπικού, ταξιδιού και διαμονής όσο και τα έξοδα ταχυδρομείου και τηλεπικοινωνιών.2. Τις δαπάνες για τη διοργάνωση των συνεδριάσεων και την αναπαραγωγή εγγράφων αναλαμβάνει το συμβαλλόμενο μέρος που φιλοξενεί τη συνεδρίαση.Άρθρο 15Ειδικές επιτροπές και ομάδες εργασίας1. Η επιτροπή εμπορίου επικουρείται κατά την εκτέλεση των καθηκόντων της από τις ειδικές επιτροπές και τις ομάδες εργασίας που συγκροτούνται υπό την αιγίδα της επιτροπής εμπορίου.2. Η επιτροπή εμπορίου ενημερώνεται για τα σημεία επαφής που ορίζει κάθε ειδική επιτροπή και ομάδα εργασίας. Όλη η αλληλογραφία, τα έγγραφα και οι ανακοινώσεις, συμπεριλαμβανόμενης της ανταλλαγής ηλεκτρονικών μηνυμάτων μεταξύ των σημείων επαφής κάθε ειδικής επιτροπής και ομάδας εργασίας σχετικά με την εφαρμογή της συμφωνίας, διαβιβάζονται συγχρόνως και στη γραμματεία της επιτροπής εμπορίου.3. Η επιτροπή εμπορίου, σε κάθε τακτική της συνεδρίαση, λαμβάνει εκθέσεις από κάθε ειδική επιτροπή και ομάδα εργασίας σχετικά με τις δραστηριότητές τους.4. Κάθε ειδική επιτροπή και ομάδα εργασίας μπορεί να θεσπίσει δικό της εσωτερικό κανονισμό, τον οποίο κοινοποιεί στην επιτροπή εμπορίου.ΑΠΟΦΑΣΗ ΑΡΙΘ. […] ΤΗΣ ΕΠΙΤΡΟΠΗΣ ΕΜΠΟΡΙΟΥ ΕΕ–ΚΟΡΕΑΣτης [ημερομηνία]σχετικά με την κατάρτιση καταλόγου διαιτητών, όπως προβλέπεται στο άρθρο 14.18 της συμφωνίας ελεύθερων συναλλαγών μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Κορέας, αφετέρουΗ ΕΠΙΤΡΟΠΗ ΕΜΠΟΡΙΟΥ,Έχοντας υπόψη τη συμφωνία ελεύθερων συναλλαγών μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Κορέας, αφετέρου, που υπογράφηκε στις Βρυξέλλες στις 6 Οκτωβρίου 2010 (στο εξής: «συμβαλλόμενα μέρη» και «συμφωνία»), και ιδίως το άρθρο 14.18,Εκτιμώντας τα ακόλουθα:(1) Η συμφωνία προβλέπει μηχανισμό επίλυσης διαφορών σύμφωνα με τον οποίο οι διαφορές επιλύονται μέσω της προσφυγής σε ειδική ομάδα διαιτητών.(2) Σε περίπτωση διαφοράς, τα συμβαλλόμενα μέρη διαβουλεύονται προκειμένου να επιτύχουν συμφωνία για τη σύνθεση της ειδικής ομάδας διαιτησίας, ενώ, αν δεν επιτευχθεί συμφωνία, η ειδική ομάδα καταρτίζεται μέσω κλήρωσης από κατάλογο ονομάτων.(3) Ο εν λόγω κατάλογος ονομάτων καταρτίζεται από την επιτροπή εμπορίου σύμφωνα με το άρθρο 14.18 της συμφωνίας.(4) Τα συμβαλλόμενα μέρη συμφώνησαν σε κατάλογο 15 ονομάτων,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:1. Ο κατάλογος των 15 διαιτητών παρατίθεται στο παράρτημα της παρούσας απόφασης.2. Η παρούσα απόφαση αρχίζει να ισχύει την ημερομηνία της έκδοσής της.Έγινε στ … στις/την …Για την επιτροπή εμπορίουΥπουργός Εμπορίου της Δημοκρατίας της Κορέας Kim Jong-hoon | Επίτροπος Μεταφορών της Ευρωπαϊκής Επιτροπής Karel De Gucht |ΠαράρτημαΚατάλογος διαιτητώνΔιαιτητές που προτάθηκαν από την ΚορέαDukgeun AHNSeungwha CHANGSungjoon CHOJoongi KIMJaemin LEEΔιαιτητές που προτάθηκαν από την ΕΕJacques BOURGEOISClaus-Dieter EHLERMANNPieter Jan KUIJPERGiorgio SACERDOTIRamon TORRENTΠρόεδροιWilliam DAVEY (ΗΠΑ)Merit JANOW (ΗΠΑ)Virachai PLASAI (Ταϊλάνδη)Helge SELAND (Νορβηγία)Florentino FELICIANO (Φιλιππίνες)ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ ΓΙΑ ΠΡΟΤΑΣΕΙΣ ΠΟΥ ΕΧΟΥΝ ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΠΟΥ ΠΕΡΙΟΡΙΖΟΝΤΑΙ ΑΠΟΚΛΕΙΣΤΙΚΑ ΣΤΑ ΕΣΟΔΑ1. ΟΝΟΜΑΣΙΑ ΤΗΣ ΠΡΟΤΑΣΗΣΑΠΟΦΑΣΗ ΤΟΥ ΣΥΜΒΟΥΛΙΟΥ για τη θέση την οποία θα λάβει η Ευρωπαϊκή Ένωση στο πλαίσιο της επιτροπής εμπορίου που συστάθηκε από τη συμφωνία ελεύθερων συναλλαγών μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Κορέας, αφετέρου, όσον αφορά την έγκριση του εσωτερικού κανονισμού της επιτροπής εμπορίου και την κατάρτιση του καταλόγου των 15 ατόμων που θα ασκούν καθήκοντα διαιτητή.2. ΓΡΑΜΜΕΣ ΠΡΟΫΠΟΛΟΓΙΣΜΟΥΚεφάλαιο και άρθρο:3. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ⎬ Πρόταση χωρίς δημοσιονομικές επιπτώσεις♦ Πρόταση χωρίς δημοσιονομικές επιπτώσεις στις δαπάνες αλλά με δημοσιονομικές επιπτώσεις στα έσοδα — οι επιπτώσεις στα έσοδα είναι οι ακόλουθες:(εκατομμύρια ευρώ, με ένα δεκαδικό ψηφίο)Γραμμή προϋπολογισμού | Έσοδα[3] | Περίοδος 12 μηνών που αρχίζει στις ηη/μμ/εεεε | [Έτος ν] |Άρθρο … | Επιπτώσεις στους ιδίους πόρους |Κατάσταση μετά τη δράση |[ν+1] | [ν+2] | [ν+3] | [ν+4] | [ν+5] |Άρθρο … |Άρθρο … |4. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ [1] ΕΕ C xx της xx.xx.xxxx, σ. x.[2] ΕΕ L 127 της 14.5.2011, σ. 6.[3] Όσον αφορά τους παραδοσιακούς ιδίους πόρους (γεωργικοί δασμοί, εισφορές για τη ζάχαρη, τελωνειακοί δασμοί), τα ποσά που αναφέρονται πρέπει να είναι καθαρά, δηλαδή μεικτά ποσά μετά την αφαίρεση ποσοστού 25 %, που αντιστοιχεί στο κόστος είσπραξης.